Document ID: 32000R1377

Ir-Regolament tal-Kummissjoni (KE) Nru 1377/2000
tat-28 ta' Ġunju 2000
li jemenda r-Regolament (KE) Nru 1432/94 li jippreskrivi regoli dettaljati għall-applikazzjoni fis-settur tal-laħam tal-majjal ta' l-arranġamenti ta' importazzjoni stabbiliti fir-Regolament tal-Kunsill (KE) Nru 774/94 li jiftaħ u li jipprovdi għall-amministrazzjoni ta' ċerti kwoti ta' tariffa tal-Komunità għal laħam tal-majjal u ċerti prodotti agrikoli oħra
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 774/94 tad-29 ta' Marzu 1994 li jiftaħ u li jipprovdi għall-amministrazzjoni ta' ċerti kwoti ta' tariffa tal-Komunità għal ċanga ta' kwalità għolja, u għal laħam tal-majjal, laħam tat-tjur, qamħ u maħlut, u nuħħala, smid u fdal ieħor [1], kif emendat bir-Regolament tal-Kummissjoni (KE) Nru 2198/95 [2], u b'mod partikolari l-Artikolu 7 tiegħu,
Wara li kkunsidrat ir-Regolament tal-Kunsill (KEE) Nru 2759/75 tad-29 ta' Ottubru 1975 dwar l-organizzazzjoni komuni tas-suq tal-laħam tal-majjal [3], kif l-aħħar emendat bl-Att ta' Adeżjoni ta' l-Awstrija, l-Finlandja u l-Isvezja u bir-Regolament (KE) Nru 3290/94 [4], u b'mod partikolari l-Artikolu 22 tiegħu,
Billi:
(1) Ir-Regolament tal-Kummissjoni (KE) Nru 1432/94 [5], kif l-aħħar emendat bir-Regolament (KE) Nru 2068/96 [6], jippreskrivi regoli ddettaljati għall-applikazzjoni fis-settur tal-laħam tal-majjal ta' l-arranġamenti ta' l-importazzjoni hekk kif hemm provdut fir-Regolament (KE) Nru 774/94.
(2) L-utilizazzjoni tal-kwoti ta' importazzjoni għall-laħam tal-majjal kienet ġeneralment baxxa fis-snin riċenti u l-garanzija relattivament għolja għall-liċenzi ta' importazzjoni tista’ tkun fattur ta' skorraġġiment fin-negozju. Sabiex ikun iffaċilitat in-negozju tal-laħam tal-majjal u sabiex ikunu armonizzati l-livelli tal-garanziji għall-liċenzi ta' importazzjoni fi ħdan is-setturi tal-laħam huwa meħtieġ li jkun rivedut il-livell ta' garanzija mniżżel fir-Regolament (KE) Nru 1432/94.
(3) Il-miżuri li għalihom hemm provdut f'dan ir-Regolament huma skond l-opinjoni tal-Kumitat ta' Ġestjoni għall-Laħam tal-Majjal,
ADOTTAT DAN IR-REGOLAMENT:
Artikolu 1
L-Artikolu 6 tar-Regolament (KE) Nru 1432/94 huwa sostitwit b'dan li ġej:
"L-Artikolu 6
Għandha titpoġġa garanzija ta' 20 EUR għal kull 100 kilogramm għall-applikazzjonijiet ta' liċenzi ta' importazzjoni għall-prodotti kollha msemmija fl-Artikolu 1."
Artikolu 2
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu japplika b'effett mill-1 ta' Lulju 2000.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul Brussel, fit-28 ta' Ġunju 2000.

Labels: 3
17